Bokin' i Tôbia
Ny Bokin' i Tôbia na Bokin' i Tôbita dia boky ao amin'ny Baiboly amin'ny fiteny grika atao hoe Septoaginta na Septanta izay mitatitra ny tantaran'ny Israelita iray atao hoe Tobia isan'ny fokon'i Neftaly izay nasesitany tany Ninive sady lasa jamba raha nilatsahan'ny taim-borona tamin'ny masony. Nandefa ny zanany atao hoe Tôbia izay hitaky trosa any Media ao amin'ny havany atao hoe Gabaela izy.

Deoterokanonika ny Bokin' i Tôbia ho an'ny Katôlika sy ny Ôrtôdôksa fa apôkrifa kosa ho an'ny Prôtestanta. Tsy hita ao amin'ny Baiboly jiosy amin'ny teny hebreo (Tanakh) io boky io.

Famintinana 
Ny anjely Rafaela, izay taty aoriana ataon'ny Katôlika sy ny Ôrtôdôksa hoe arikanjely, dia nitondra an'i Tôbia any Ekbatana hanjono trondro izay halaina fo sy aty ary afero. 

Nifanena tamin'i Sara, dia ilay vehivavy ho vadiny, izy. Ity vehivavy ity dia nampijalin'ny devoly Asmôdea izay namono mifanesisesy ireo lehilahy vadiny tamin'ny alina nahavitan'ny fakamparam-bady.

Ny anjely Rafaela, izay efa nanazava tamin'i Tôbia tany aloha fa tokony halainy ho vady i Sara, dia nanoro azy ny fomba hanafahana aminy ilay demony mampijaly azy. Nivavaka tamin'Andriamanitra mba ho sitrana koa i Sara.

Rehefa azon'i Tôbia ny aferon'ilay trondro, araka ny torohevitry ny anjely Rafaela, dia niverina tany amin-drainy  izy mba hanasitrana ny hajamban-drainy ka sitrana tokoa i Tôbia rainy.

Jereo koa 
Boky ara-tantara protokanonika:

 Bokin' i Jôsoa (na Jôsoe)
 Bokin' ny mpitsara
 Bokin'i Rota
 Boky voalohan'i Samoela
 Boky faharoan'i Samoela
 Boky voalohan'ny Mpanjaka
 Boky faharoan'ny Mpanjaka
 Boky voalohan'ny Tantara
 Boky faharoan'ny Tantara
 Bokin'i Ezra (na Esdrasa)
 Bokin'i Nehemia

Boky ara-tantara deoterokanonika:

 Bokin' i Tôbia
 Bokin'i Jodita
 Boky voalohan'ny Makabeo
 Boky faharian'ny Makabeo